A Bizottság 1621/2001/EK rendelete
(2001. augusztus 8.)
a mezőgazdasági termékekre nézve előírt exportbizonyítvány és a Közösségben a szabad forgalomba hozatalt engedélyező vámhivatalok jegyzéke tekintetében az 1661/1999/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 616/2000/EK rendelettel [1] módosított, a harmadik országokból származó mezőgazdasági termékek behozatalára a csernobili atomerőműben történt balesetet követően irányadó feltételekről szóló, 1990. március 22-i 737/90/EGK tanácsi rendeletre [2] és különösen annak 6. cikkére,
mivel:
(1) Az 1627/2000/EK rendelettel [3] módosított, a harmadik országokból származó mezőgazdasági termékek behozatalára a csernobili atomerőműben történt balesetet követően irányadó feltételekről szóló 737/90/EGK tanácsi rendelet alkalmazására vonatkozó részletes szabályok megállapításáról szóló, 1999. július 27-i 1661/1999/EK bizottsági rendelet [4] 1. cikke (3) bekezdésének b) pontja szerint a rendelet I. mellékletében felsorolt termékek szabad forgalomba hozatalára a rendeltetési helynek megfelelő tagállamban csak korlátozott számú vámhivatal adhat engedélyt. E vámhivatalok jegyzékét az 1661/1999/EK rendelet III. melléklete tartalmazza.
(2) Az illetékes német hatóságok kérésével összhangban helyénvaló, hogy a jegyzék a Németország területén található vámhivatalokkal egészüljön ki.
(3) Az Élelmiszerügyi és Állategészségügyi Hivatal (ÉÁH) 2000. júniusában bulgáriai ellenőrző látogatása során felmérte az élelmiszerek és különösen a nem termesztett gombák radioaktív szennyeződésének ellenőrzését szolgáló létesítményeket és intézkedéseket.
(4) A küldöttség jelentése az 1661/1999/EK rendelet II. melléklete szerinti exportbizonyítványok módosítását ajánlja annak érdekében, hogy biztosítva legyen az, hogy egy független és felhatalmazott személy vegyen reprezentatív mintákat a Közösségbe irányuló gombaszállítmányból.
(5) Ezért az 1661/1999/EK rendeletet ennek megfelelően módosítani kell.
(6) Az e rendeletben előírt intézkedések összhangban vannak a 737/90/EGK rendelet 7. cikkének megfelelően létrehozott bizottság véleményével,
ELFOGADTA EZT A RENDELETET:
1. cikk
Az 1661/1999/EK rendelet a következőképpen módosul:
1. A II. melléklet helyébe e rendelet I. melléklete lép;
2. a III. melléklet helyébe e rendelet II. melléklete lép.
2. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2001. augusztus 8-án.